Osmo Mäkeläinen

Osmo Olavi Mäkeläinen (17. huhtikuuta 1910 Sievi – 8. huhtikuuta 1995 Vantaa) oli suomalainen toimittaja ja kääntäjä. Mäkeläisen vanhemmat olivat asemapäällikkö Alpo (Albin) Mäkeläinen ja tämän 2. puoliso, virsirunoilija Helmi Koch. Hän pääsi ylioppilaaksi 1928 ja valmistui filosofian kandidaatiksi 1934. Mäkeläinen teki opintomatkan Pariisiin ja Madridiin 1935–1937. Hän oli Suomen matkailijayhdistyksen toimitussihteerinä 1937–1944 ja Yhtyneet Kuvalehdet Oy:n palveluksessa 1945–1963 toimien muun muassa ulkomaille suunnattujen Finlandia Pictorial- ja La Finlande illustrée -lehtien päätoimittajana. Apu-lehdessä hän työskenteli tiedetoimittajana 1963–1968 ja oli sen jälkeen syöpäjärjestöjen palveluksessa 1968–1975. Mäkeläinen oli Suomen aikakauslehtitoimittajien yhdistyksen asiamiehenä 1947 sekä puheenjohtajana 1952–1956 ja 1964–1966. Suomen Aikakauslehdentoimittajain Liitto ry on nimittänyt hänet kunniajäsenekseen. Mäkeläinen tunnetaan erityisesti Georges Simenonin Maigret-kirjojen suomentajana. Harrastuksena Mäkeläisellä oli kielitiede ja kansantieteet. Hän julkaisi etymologiaa koskevia kirjoituksia muun muassa Virittäjä-lehdessä ja kansantieteestä Suomen Antropologissa. == Suomennoksia == * Ilmari Hustich : Lapin opas : matkailijoita ja retkeilijöitä varten ; suomeksi toim. Osmo Mäkeläinen. Suomen matkailijayhdistys, Helsinki 1939 * Georges Simenon : Komissaario Maigret'n ensimmäinen juttu. Otava 1953, 4. painos 1983 (alkuteos La première enquête de Maigret) * Georges Simenon : Murha Rivieralla : komissaario Maigret'n tutkimuksia. Otava 1953, 2. painos 1976 (alkuteos Liberty bar) * Georges Simenon : Maigret ja hänen vainajansa : komissaario Maigret'n tutkimuksia. Otava 1954, 2. painos 1976 (alkuteos Maigret et son mort) * Georges Simenon : Maigret New Yorkissa : komissaario Maigret'n tutkimuksia. Otava 1954 (alkuteos Maigret à New York) * Georges Simenon : Keltainen koira : komissaario Maigret'n tutkimuksia. Otava 1955, 2. painos 1990 (alkuteos Le chien jaune) * Georges Simenon : Maigret ja penkillä istuskelija : komissaario Maigret'n tutkimuksia. Otava 1955, 2. painos 1976 (alkuteos Maigret et l'homme du banc) * Georges Simenon : Maigret ja humalasalko : komissaario Maigret'n tutkimuksia. Otava 1956, 2. painos 1993 (alkuteos Maigret et La grande perche) * Georges Simenon : Maigret koulussa : komissaario Maigret'n tutkimuksia. Otava 1956 (alkuteos Maigret à l'école) * Georges Simenon : Maigret ja sukulaispoika : komissaario Maigret'n tutkimuksia. Otava 1957 (alkuteos Maigret) * Georges Simenon : Maigret ja vanha rouva : komissaario Maigret'n tutkimuksia. Otava 1957, 2. painos 1983 (alkuteos Maigret et la vieille dame) * Georges Simenon : Maigret virittää ansan : komissaario Maigret'n tutkimuksia. Otava 1957, 3. painos 2003 (alkuteos Maigret tend un piège) * Georges Simenon : Maigret Hollannissa : komissaario Maigret'n tutkimuksia. Otava 1958 (alkuteos Un crime en Hollande) * Georges Simenon : Maigret huvittelee : komissaario Maigret'n tutkimuksia. Otava 1958, 2. painos 1976 (alkuteos Maigret s'amuse) * Georges Simenon : Maigret ja gangsterit : komissaario Maigret'n tutkimuksia. Otava 1958, 3. painos 2003 (alkuteos Maigret, Lognon et les gangsters) * Georges Simenon : Maigret kilpasilla : komissaario Maigret'n tutkimuksia. Otava 1958 (alkuteos Maigret et la jeune morte) * Georges Simenon : Maigret muistelee : komissaario Maigret'n tutkimuksia. Otava 1958, 2. painos 1983 (alkuteos Le mémoires de Maigret) * Han Suyin : Vuoret ovat nuoria. Otava 1958 (alkuteos The mountain is young) * Georges Simenon : Maigret ja hotellin kahvinkeittäjä : komissaario Maigret'n tutkimuksia. Otava 1959, 2. painos 1990 (alkuteos Les caves du Majestic) * Georges Simenon : Maigret ja Picrattin tanssijatar : komissaario Maigret'n tutkimuksia. Otava 1959, 3. painos 1983 (alkuteos Maigret au Picratt's) * Georges Simenon : Maigret matkustaa : komissaario Maigret'n tutkimuksia. Otava 1959 (alkuteos Maigret voyage) * Georges Simenon : Maigret pelkää : komissaario Maigret'n tutkimuksia. Otava 1959 (alkuteos Maigret a peur) * Georges Simenon : Maigret ja latvialainen : komissaario Maigret'n tutkimuksia. Otava 1960, 3. painos 1983 (alkuteos Pietr-le-Letton) * Georges Simenon : Maigret kotikylässään : komissaario Maigret'n tutkimuksia. Otava 1960, 2. panos 1984 (alkuteos L'affaire Saint-Fiacre) * Georges Simenon : Maigret uskoutuu : komissaario Maigret'n tutkimuksia. Otava 1960 (alkuteos Une confidence de Maigret) * Georges Simenon : Maigret ja mies Seinen rannalta : komissaario Maigret'n tutkimuksia. Otava 1961, 2. painos 1962 (alkuteos La tête d'un homme) * Georges Simenon : Pikku mies Arkangelista : romaani. Otava 1962, uusi laitos 1973 (alkuteos Le petit homme d'Arkhangelsk) * Octave Aubry : Ranskan suuri vallankumous 1, Kuningasvallan tuho ; suomenkielisen laitoksen toim. Osmo Mäkeläinen ja Heikki Eskelinen. WSOY 1962 (alkuteos La révolution française) * Octave Aubry : Ranskan suuri vallankumous 2, Tasavallan aika ; suomenkielisen laitoksen toim. Osmo Mäkeläinen ja Heikki Eskelinen. WSOY 1962 (alkuteos La révolution française) * Maani ja kansani puolesta : hänen Pyhyytensä Tiibetin Dalai Laman muistelmat. WSOY 1963 (alkuteos My land and my people) * Georges Simenon : Pääministeri. otava 1964 (alkuteos Le président) * Paul Berben : Salaliitto Hitleriä vastaan (20. 7. 1944). WSOY 1964 (alkuteos L'attentat contre Hitler) * Georges Simenon : Maigret ja mies siltojen alta : komissaario Maigret'n tutkimuksia. Otava 1964 (alkuteos Maigret et le clochard) * H.-K. Rönblom : Vakooja Wennerström. WSOY 1965 (alkuteos Wennerström, spionen) * Jean Fourastié : 40000 tuntia : Lisääntyvä vapaa-aika ja tulevaisuuden yhteiskunta. Tammi 1967 (alkuteos Les 40 000 heures) * Pekka Kalevi Hämäläinen : Kielitaistelu Suomessa 1917-1939 ; engl. käsikirjoituksesta suom. Osmo Mäkeläinen. WSOY 1968 * Anthony Sampson : Uudet eurooppalaiset ; suom. Jouko Linturi, Seppo Loponen ja Osmo Mäkeläinen. Tammi 1968 (alkuteos The new Europeans) * Francis Chichester : Yksin maapallon ympäri ; engl. alkuteoksesta Gipsy Moth circles the world suom. Esko Lehesmaa ja Osmo Mäkeläinen. Tammi 1968 * Edward Luttwak : Vallankaappauksen käsikirja. Kurki-kirja 52. Tammi 1969 (alkuteos Coup d'état) * Peter F. Drucker : Muuttumisen aika. Tammi 1970 (alkuteos The age of discontinuity) * Robert Guillain : Japani, kolmas maailmanmahti. Tammi 1970 (alkuteos Japon troisième grand) * Jan Myrdal : Raportti kiinalaisesta kylästä. Tammi 1971 (alkuteos Rapport från kinesisk by) * Charles de Gaulle : Toivon vuodet 1958-1963. WSOY 1971 (alkuteos Mémoires d'espoir) * Sigurd Klockare : Yleislakosta kansanrintamaan. Tammi 1972 (alkuteos Från generalstrejk till folkfront) * Ib Melchior : Operaatio Ihmissusi, Tammi 1973 (alkuteos Order of battle) * Helmin sydänystävät : Helmi Kochin päiväkirja 1893 ; suomentanut Osmo Mäkeläinen ; toimittaneet Juha Mäkeläinen ja Osmo Mäkeläinen. J. Mäkeläinen, Helsinki 1993 == Lähteet == * * Kuka kukin on 1978 (Projekt Runeberg) * ===Viitteet=== Luokka:Suomalaiset toimittajat Luokka:Suomentajat Luokka:Vuonna 1910 syntyneet Luokka:Vuonna 1995 kuolleet